OpenLLM-France/wikimedia huggingface dataset:
# Pere Serrano (organista)

Pere Serrano fou organista de La Seu d'Urgell el 1652. Pere Serrano va fer arribar una carta al Capítol de la catedral de Girona el 1652, oferint-se per ocupar el magisteri de l'orgue, la qual cosa també feu Jaume Salvador i Fontanals, organista de Santa Maria de Mataró. Finalment, fou Joan Verdalet qui va obtenir el magisteri de l'orgue de la catedral a causa de la renúncia que presentà Pere Serrano.

## Referències

* ↑ Gregroi i Cifré, Josep Maria. Inventaris dels fons musicals de Catalunya. Volum 10: Fons de la catedral de Girona. Barcelona: Universitat Autònoma de Barcelona – Institut d'Estudis Catalans, 2019. ISBN 9788449086175.
# Enric de Cornualla

Enric de Cornualla (Hailes, Gloucester, 1235 - Viterbo, 1271) va ser un noble anglès, fill de Ricard d'Anglaterra, comte de Cornualla i també va ser rei de Romans, i d'Isabella Marshal. Va lluitar a favor del seu oncle, Enric III d'Anglaterra, contra Simó de Montfort, que el feu presoner. Quan Simó de Montfort va morir, Enric va anar a Sicília per negociar la pau amb Guy de Montfort, el seu fill, però va ser assassinat per aquest a Viterbo.

## Vegeu també

* Ducat de Cornualla

## Referències

* «Enric de Cornualla». Gran Enciclopèdia Catalana. Barcelona: Grup Enciclopèdia Catalana.
# Trnavá Hora

Trnavá Hora és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1388.
# Triümfo de les dones

Triümfo de les dones és un llibre de Joan Roís de Corella del 1462 conservat al Cançoner de Maians i al Còdex de Cambridge.
L'autor fa una intromissió a una temàtica que li és aliena per simple lluïment personal enmig de diversos tòpics tradicionals en un exercici retòric. No obstant al llibre hi domina un to reflexiu i lògic en l'exposició per damunt de les consideracions dogmàtiques.
La figura de la Veritat escriu una lletra a les altres dones on de manera raonada mostra que les característiques negatives que alguns homes els assignen no tenen cap base. L'aparició de la Veritat és rellevant perquè en Tomàs d'Aquino és la concordança de l'ésser amb la intel·ligència, el que és un element que indica un coneixement teològic rellevant.
S'ha destacat la importància de sant Agustí d'Hipona i sant Jeroni, així com del retorn de la filosofia aristotèlica, en el text. El fet és que en el moment en què s'escriu l'obra a les universitats sorgeix una sistematització de la valoració de la literatura trobadoresca.

## Referències

* ↑ «Triümfo de les dones». Gran Enciclopèdia Catalana. Barcelona: Grup Enciclopèdia Catalana.
* 1 2 3 Associació Internacional de Llengua i Literatura Catalanes. Miscel·lània Germà Colón. L'Abadia de Montserrat, 1994, p. 37–52. ISBN 978-84-7826-787-3.
# Trnovec nad Váhom

Trnovec nad Váhom és un poble i municipi d'Eslovàquia que es troba a la regió de Nitra, al sud-oest del país. El 2022 tenia una població estimada de 2.769 habitants.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 1 gener 2022. [Consulta: 19 abril 2022].
# Toussaint Poisson

Toussaint Poisson (París, 1797 - París, 13 de setembre de 1861), de nom complet Toussaint René Poisson, va ser un compositor i educador musical francès.
Toussaint Poisson va estudiar composició a la classe d'Henri Montan Berton al Conservatori de París. El 1819 va guanyar el primer segon gran Prix de Rome, amb la cantata Herminie, després de Jacques Fromental Halévy i Jean Massin.
Des del 1830 va ser contrabaixista a l'orquestra de l'òpera de París. És autor de dos escrits educatius, tots dos publicats a París: L'harmonie dans ses plus grands développements, ou theorie de composition musicale i De la basse sous le chant, ou l'art acompanyant de la mélodie et du contrepoint et de la fuga.

## Referències

* ↑ Mendel, Hermann. «Poisson, Toussaint René». A: R. Oppenheim. Musikalisches conversations-lexikon: Eine encyklopädie der gesammten musikalischen wissenschaften für gebildete aller stände, Volum 1, 1883, p. 353 [Consulta: 2 juny 2019].
* ↑ Fétis, François-Joseph. «Poisson (Toussaint-René)». A: Firmin-Didot. Biographie universelle des musiciens et bibliographie générale de la musique: Supplément et complément, Volum 2, 1881, p. 356 [Consulta: 2 juny 2019].
# Triangle Jove

El Triangle Jove és un òrgan que aglutina el Consell de Joventut de les Illes Balears, el Consell Nacional de la Joventut de Catalunya i el Consell Valencià de la Joventut. El centre d'interès d'aquest òrgan és establir contactes (intercanvi d'informació, etc.) i coordinació en activitats de diversa mena, especialment pel que fa a l'àmbit de la llengua catalana i la cultura dels territoris de parla catalana.

## Referències

* ↑ Terrassa, Joan Ferrà «Triangle Jove, espacio único de participación». Hermes: pentsamendu eta historia aldizkaria = revista de pensamiento e historia, 18, 2005, pàg. 26–32. ISSN: 1578-0058.
* ↑ «La XXII Trobada Triangle Jove es farà en línia i se centrarà en «posar la vida al centre»». dBalears, 06-10-2020. [Consulta: 23 juliol 2022].
# Trujillo (Hondures)

Trujillo és una ciutat i municipi a la costa nord del Carib, capital del departament hondureny de Colón, amb una població estimada de 20.780 habitants (2020).
La ciutat està situada en un penya-segat amb vistes a la badia de Trujillo. Darrere de la ciutat s'alcen dues muntanyes destacades, el mont Capiro i el mont Calentura. Al llarg de la platja es troben tres pobles de pescadors garifunes: Santa Fe, San Antonio i Guadalupe.
Trujillo ha rebut molta atenció com a lloc potencial d'una proposta de projecte de ciutat charter d'Hondures, segons una idea originalment defensada per l'economista nord-americà Paul Romer. Sovint coneguda com a Hong Kong a Hondures, i defensada, entre d'altres, pel president hondureny Porfirio Lobo Sosa, nascut a Trujillo, el projecte també ha estat rebut amb escepticisme i controvèrsia, especialment pel seu suposat menyspreu per la cultura garífuna local.

## Història

Per ordre d'Hernán Cortés, per tal de protegir les costes, la ciutat va ser fundada per Francisco de las Casas el 18 de maig de 1524. Es va aixecar amb una muralla circumdant. El port va esdevenir un punt important de la regió i fou atacat repetidament per pirates.
Durant el període espanyol, Trujillo va ser la capital d'Hondures. Quan Hondures es va independitzar el 1821, va perdre la seva condició de capital davant Comayagua.

## Referències

* ↑ «Citypopulation Population of cities in Honduras» (en anglès). [Consulta: 29 març 2023].
* ↑ «City building: Hong Kong in Honduras». The Economist, 10-12-2011. [Consulta: 14 octubre 2012].
* ↑ Fernholz, Tim. «Behind the race to build utopian city-states in the Honduran jungle – Quartz». Qz.com, 10-10-2012. [Consulta: 14 octubre 2012].
* ↑ «Protest Barrick : Barrick Gold invests in tourism and Ethnocide in Honduras». Protestbarrick.net. [Consulta: 14 octubre 2012].
# Tractat de Salbai

El tractat de Salbai o de Salbye fou un acord entre britànics i marathes per posar fi a la primera Guerra Maratha o Anglo-maratha, que va agafar el nom del poble on fou signat, Salbai a l'aleshores principat de Gwalior a uns 50 km al sud de la fortalesa de Gwalior. El tractat es va signar el 17 de maig de 1782, i va posar fi a la lluita pel càrrec de peshwa que va seguir a la mort de Madho Rao Ballal entre els partidaris de Raghunathrao i els de Sawai Madhavarao II Narayan. El tractat va ser ratificat per Warren Hastings el juny de 1782 i per Nana Phadnis el febrer de 1783.
Segons el tractat, el peshwa havia d'entregar Bassein (la portuguesa Baçaim, moderna Vasai) i altres llocs que els britànics ja havien conquerit durant la guerra; establia també la cessió de les illes Salsette, Elephanta, Karanj i Hog, a la rodalia de Bombai. Sota l'article 3 el dret dels britànics a la pargana de Broach fou reconegut completament, però aquestos drets foren traspassats a Madhav Rao I Scindia en consideració als seus serveis, a condició que el comerç britànic havia de ser lliure i no ser molestat. Els marathes també es comprometien a combatre a Haidar Ali de Mysore i a no permetre que els francesos establissin factories al seu territori. Els britànics pagarien una pensió al seu protegit Raghunat Rao i reconeixien a Madhav Rao Narayan com a peshwa, i les reclamacions de Sindhia sobre els territoris a l'oest del Jumna; tots els altres territoris ocupats pels britànics després del tractat de Purandar (1776) foren retornats als marathes

## Referències

* ↑ Aitchison's Treaties and Engagements, Vols. III i IV, 1876

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Tractat de Sant Ildefons (1796)

El tractat de Sant Ildefons va ser una aliança militar signada entre Espanya i França el 1796, en el marc de les guerres napoleòniques. Segons els termes de l'acord, tots dos estats convenien a mantenir una política militar conjunta davant la Gran Bretanya, que en aquells moments amenaçava a la flota espanyola en els seus viatges a Amèrica.

## Context

Després de la signatura el 1795 de la Pau de Basilea, per la qual es va posar fi a la guerra hispano-francesa del Rosselló que havia tingut lloc entre 1793 i 1795, ambdós països van decidir unir les seves forces contra la Gran Bretanya, enemic comú: França es trobava en guerra contra la Primera Coalició, en què la Gran Bretanya era la principal potència de la unió de diversos països, mentre que Espanya era objectiu de la flota militar britànica a les colònies americanes.

## Acords

Manuel Godoy, en nom de Carles IV d'Espanya, i el general Catherine-Dominique de Pérignon, enviat pel Directori francès, ajustaren el tractat el 18 d'agost de 1796 al Palau Reial de la Granja de San Ildefonso. Els principals punts acordats foren els següents:
* Hi hauria una aliança militar ofensiva i defensiva entre els dos països.
* A petició de qualsevol de les parts signants, l'altra la socorreria en el termini màxim de tres mesos amb una flota de 15 navilis de línia, 6 fragates i 4 corbetes, tots ells degudament armats i avituallats. A aquesta armada s'afegirien forces de terra de 18.000 soldats d'infanteria, 6.000 de cavalleria i artilleria en proporció.
* El manteniment d'aquestes forces aniria a càrrec del país al qual pertanyien.
* En cas de guerra de comú acord, ambdues potències unirien totes les seves forces militars i actuarien segons una política conjunta.

## Conseqüències

Les forces britàniques a la Mediterrània, que operaven al final de llargues i vulnerables cadenes de subministrament, tenien un gran i poderós enemic a la seva rereguarda. Gibraltar, en particular, estava sota amenaça, i immediatament es va retirar la guarnició britànica de Còrsega, que havien capturat en 1794, per defensar la fortalesa a l'entrada del Mediterrani, i les tropes franceses d'Antoine Gentili van capturar la major part de l'illa amb el suport dels locals, i el desembre de 1796, la flota britànica, ara sota el comandament de Sir John Jervis, es va retirar completament del Mediterrani.

## Referències

* ↑ James, William. The Naval History of Great Britain (en anglès). Volume 1, 1793–1796. London: Conway Maritime Press, 1827, p. 106. ISBN 0-85177-905-0.
* ↑ Gregory, Desmond. The Ungovernable Rock: A History of the Anglo-Corsican Kingdom and its role in Britain's Mediterranean Strategy During the Revolutionary War (1793-1797) (en anglès). London & Toronto: Associated University Presses, 1985, p. 153.
* ↑ James, William. The Naval History of Great Britain (en anglès). Volume 1, 1793–1796. London: Conway Maritime Press, 1827, p. 3146. ISBN 0-85177-905-0.
# Tryssogobius colini

Tryssogobius colini és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 3,3 cm de longitud total.

## Hàbitat

És un peix marí, de clima subtropical i associat als esculls de corall que viu entre 27-82 m de fondària.

## Distribució geogràfica

Es troba al Pacífic occidental: des de les Illes Ryukyu fins a Sabah i Papua Nova Guinea.

## Observacions

És inofensiu per als humans.

## Referències

* 1 2 3 Larson, H. K. & D. F. Hoese, 2001. A new genus of small gobiid fish (Teleostei, Gobiidae) from the Indo-West Pacific, with description of two new species. The Beagle (Rec. Mus. Art Galleries N. Terr.) v. 17: 27-36.
* ↑ BioLib (anglès)
* 1 2 3 4 FishBase (anglès)
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Kuiter, R.H., 1992. Tropical reef-fishes of the western Pacific Indonesia and adjacent waters. Gramedia Pustaka Utama, Jakarta, Indonèsia. 314 p.
* ↑ Myers, R.F., 1999. Micronesian reef fishes: a comprehensive guide to the coral reef fishes of Micronesia. Coral Graphics, Barrigada, Guam. 330 p.
* ↑ Nakabo, T., 2002. Fishes of Japan with pictorial keys to the species, English edition II. Tokai University Press, el Japó, pp 867-1749.
* ↑ Randall, J.E., 2006. Three new species of the gobiid fish genus Tryssogobius from the western and South Pacific. Aqua, 11(3):105-116.

## Enllaços externs

* AQUATAB
# Tryssogobius nigrolineatus

Tryssogobius nigrolineatus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,9 cm de longitud total.
* Nombre de vèrtebres: 26.

## Hàbitat

És un peix marí, de clima tropical i demersal que viu entre 73-110 m de fondària.

## Distribució geogràfica

Es troba a Fiji.

## Observacions

És inofensiu per als humans.

## Referències

* ↑ Larson, H. K. & D. F. Hoese, 2001. A new genus of small gobiid fish (Teleostei, Gobiidae) from the Indo-West Pacific, with description of two new species. The Beagle (Rec. Mus. Art Galleries N. Terr.) v. 17: 27-36.
* ↑ BioLib (anglès)
* ↑ Randall, J.E., 2006. Three new species of the gobiid fish genus Tryssogobius from the Western and South Pacific. aqua, 11 (3): 105-116.
* 1 2 3 4 FishBase (anglès)

## Enllaços externs

* AQUATAB
# Transcodificació

En informàtica, s'anomena transcodificació (de l'anglès transcoding) a la conversió directa (de digital a digital) d'un còdec a un altre. Pot ser amb pèrdua de qualitat o sense, depenent del còdec utilitzat.
Aquesta operació implica decodificar/descomprimir les dades originals a un format cru (RAW data en fotografia), intermedi (per exemple, PCM per àudio o YUV per al vídeo), de manera que els imiti, i després recodificar-les mitjançant el còdec desitjat.

## Vegeu també

* MPEG-2
* Digitalització

## Referències

* ↑ Borko Furht. Encyclopedia of Multimedia. Springer, 26 November 2008, p. 951–. ISBN 978-0-387-74724-8 [Consulta: 5 març 2013].

## Enllaços externs

* IDC Report on Video Transcoding Arxivat 2007-09-29 a Wayback Machine.
* Five Steps for Building Transcoding into Your Workflow whitepaper
# Turbidimetria

La turbidimetria és una tècnica de química analítica quantitativa basada en la dispersió de la radiació per les partícules de la matèria. Així, quan hom fa passar un feix de raigs lluminosos a través d'una suspensió, l'energia radiant incident es dispersa en totes direccions, la qual cosa dona un aspecte tèrbol a la mescla. L'anàlisi turbidimètrica consisteix en la mesura de la intensitat de la llum tramesa, que ha disminuït respecte a la llum d'entrada a conseqüència de la dispersió, en funció de la concentració de la fase dispersa, que hom duu a terme fent ús d'un turbidímetre.

## Referències

* ↑ Skoog, D.A; West, D.M. Análisis instrumental. México: Interamericana, 1984. ISBN 968-25-0858-4.
# Uceda

Uceda és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 491 | 791 | 981 | 1575 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Tripodichthys oxycephalus

Tripodichthys oxycephalus és una espècie de peix de la família dels triacàntids i de l'ordre dels tetraodontiformes.

## Morfologia

* Els mascles poden assolir 20 cm de longitud total.

## Alimentació

Menja invertebrats bentònics.

## Hàbitat

És un peix marí, de clima tropical i demersal.

## Distribució geogràfica

Es troba des de la costa oriental de l'Índia fins al Golf de Tailàndia i Indonèsia.

## Ús comercial

Es comercialitza fresc.

## Referències

* ↑ Tyler, J. C., 1968. A monograph on plectognath fishes of the superfamily Triacanthoidea. Monogr. Acad. Nat. Sci. Phila. Núm. 16: 1-364.
* ↑ BioLib (anglès)
* ↑ Bleeker, P., 1851. Bijdrage tot de kennis der ichthyologische fauna van Riouw. Natuurkd. Tijdschr. Neder. Indië v. 2: 469-497.
* ↑ «Tripodichthys oxycephalus». Catalogue of Life. (anglès) (anglès)
* 1 2 3 4 5 FishBase (anglès)
* ↑ Matsuura, K., 2001. Triacanthidae. Triplespines. p. 3905-3910. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20):977 p.
* ↑ Monkolprasit, S., S. Sontirat, S. Vimollohakarn i T. Songsirikul, 1997. Checklist of Fishes in Thailand. Office of Environmental Policy and Planning, Bangkok, Tailàndia. 353 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Tyler Burge

Tyler Burge (Atlanta, 1 de gener de 1946) és un filòsof estatunidenc especialitzat en filosofia de la ment i en qüestions semàntiques. En els seus treballs critica l'individualisme, ja que pensa que tot el pensament té un contingut social o depenent d'allò físic, començant per la llengua que s'aprèn de la comunitat i estructura el pensament. Una altra tesi controvertida és que els noms propis són predicats en lògica, encara que inferits (contra les idees de Saul Kripke).
# Tyler Blackburn

Tyler Blackburn (12 d'octubre de 1986, Burbank, Califòrnia, Estats Units) és un actor, cantant i model estatunidenc. És conegut per interpretar el personatge de Caleb Rivers a la sèrie d'ABC Family Pretty Little Liars i Ravenswood.

## Carrera

Tyler va començar la carrera el 2002 apareixent a la sèrie Unfabulous. L'any següent va interpretar el paper d'un mestre al curtmetratge The Doers of Coming Deeds.
El 2005 va fer una aparició a la pel·lícula Next of Kin, el 2007 a Cold Case i a la web-sèrie Rockville CA. El 2010 va aparèixer a Days of Our Lives, Gigantic i a la pel·lícula Peach Plum Pear.
El 2011 va interpretar el paper de Caleb Rivers a la sèrie Pretty Little Liars. Aquest any també va fer el paper de Pete a la sèrie Wendy i entre el 2013 i el 2014 fou el protagonista de la sèrie Ravenswood, una spin-off de Pretty Little Liars.

## Filmografia

Cinema :
| Any | Títol | Paper | Notes |
| 2006 | The Doers of Coming Deeds | Solly Katz | Curtmetratge |
| 2005 | Next of Kin | Estudiant francès | |
| 2010 | The Tudor Tutor | Toby | Curtmetratge |
| 2011 | Peach Plum Pear | Jesse Pratt | |
| 2012 | Hiding | Jesse | Directo a video |
| 2013 | You & Me | Jove William | Curtmetratge |
| 2016 | Love Is All You Need? | Ryan Morris | |
| 2017 | Hello Again | Jack | |
| Televisió ||||
| Any | Títol | Paper | Notes |
| 2005 | Unfabulous | Nathan | 2 episodis |
| 2009 | Cold Case | Foster / Jeff Feldman | Episodi: «Witness Protection» |
| 2010 | Days of Our Lives | Ian | 17 episodis |
| 2010 | Gigantic | Echo | Episodi: «Bye Bye Baby» |
| 2011–17 | Pretty Little Liars | Caleb Rivers | 102 episodis |
| 2011 | Brave New World | John Litchfield | Episodi pilot no emès |
| 2013–14 | Ravenswood | Caleb Rivers | Repartiment principal (10 episodis) |
| 2019 | Roswell, New Mexico | Alex Manes | Repartiment principal |
| 2019 | Charmed | Viralis | 1 episodi |
| Web ||||
| Any | Títol | Paper | Notes |
| 2009 | Rockville CA | Spencer | Episodi: «Shoegazed» |
| 2011 | Wendy | Pete | 6 episodis |

## Referències

* ↑ «Tyler Blackburn».
* ↑ Neha Gandhi. «Exclusive Interview: PLL's Tyler Blackburn». Seventeen. [Consulta: 10 juny 2013].
# Turó de Picampolla

El Turó de Picampolla és un turó de 755 metres que es troba al NE del sector de llevant del municipi de La Molsosa, a la comarca del Solsonès. S'aixeca a 660 m al nord del poble de Prades de la Molsosa.

## Referències

* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Uma Abelha na Chuva

Uma Abelha na Chuva (en català, literalment, "Una abella sota la pluja") és una pel·lícula portuguesa en blanc i negre de 1972 dirigida per Fernando Lopes, en adaptació de la narració homònima de l'escriptor neorealista Carlos de Oliveira. És una de les obres del Novo Cinema que, assimilant aspectes del llenguatge dels avantguardistes francesos de la Nouvelle vague, es manté en la tradició de la crítica social iniciada el cinema portuguès per Manuel Guimarães. Fou rodada el 1968 però no es va estrenar fins al 13 d'abril de 1972 al cinema Estúdio de Lisboa. També fou exhibida com a part de la selecció oficial al Festival Internacional de Cinema de Sant Sebastià 1972.

## Sinopsi

Al camp portuguès, als marges del Mondego, Maria dos Prazeres, aristòcrata arruïnada, i Álvaro Silvestre, propietari feréstec, formen una parella decadent, infeliç i estèril. El seu menyspreu mutu i la seva frustració degenera fins al punt d'implicar tràgicament als seus empleats. És un retrat social típic d'un país aïllat i pobre, víctima d'una ideologia totalitària. «Un univers rural immobilitzador i opressiu, trencat per absències, desavinences o silencis, centrat en una parella - Maria dos Prazeres, Álvaro Silvestre. Relació matrimonial de compromís, que es veu afectada pel conflicte latent de passions, debilitats i desitjos reprimits».

## Repartiment

* Laura Soveral: (Maria dos Prazeres)
* João Guedes: (Álvaro Silvestre)
* Zita Duarte: (Clara)
* Ruy Furtado: (mestre António)
* Carlos Ferreira : (Marcelo)
* Adriano Reis : (Jacinto, el cotxer)
* Fernando de Oliveira : (Medeiros, director del diari)
* Maria Teresa : (Geny Frias)
* Companhia de Teatro Desmontável de Rafael de Oliveira

## Crítica

Per Mathias Lavin, la pel·lícula es caracteritza per un «lirisme distanciat i dur, recolzat per una estilització forta i reivindicada». Fernando Lopes recorre a contrastos de ritme en l'edició, a la repetició d'imatges o diàlegs, a congelar fotogrames, a un so que l'origen de vegades és incert, donant un film auster però musical, misteriós fins a tendir a l'abstracció.
L'investigador associa el motiu inicial del brodat i el motiu final de l'encaix amb teranyines: «tots els personatges representats es troben en realitat en una xarxa de la qual no se'n poden desfer, cosa que permet una interpretació ideològica més àmplia on el seu destí [la immobilitat] s'aplica a tot un país que després es va mantenir sota un règim dictatorial».

## Referències

* ↑ Carolin Overhoff Ferreira Identity and Difference: Postcoloniality and Transnationality in Lusophone Films, p. 27, 28 i 39
* ↑ Uma Abelha na Chuva (1971) a cinept.ubi.pt
* ↑ Proyección de «Follow me», de Carol Reed; «Zabijcie czarna owce», de Passendorfer, y de «La polizia ringracia», de Stéfano Varina, ABC, 19 de juliol de 1972
* ↑ Cit.: José de Matos-Cruz em Cais do Olhar, ed. Cinemateca Portuguesa, 1999.
* 1 2 Mathias Lavin, Un chef-d'oeuvre méconnu : Uma Abelha na Chuva

## Enllaços externs

* Uma Abelha na Chuva a YouTube (portuguès)